ಆರಂಭದಲ್ಲಿ ಯಾವುದೂ ಕೆಟ್ಟದ್ದಲ್ಲ.
ಈ ಕಡೆ.
ಒಂದು ಕಾಲದಲ್ಲಿ ಜಗತ್ತು ಎಷ್ಟು ಎಳೆಯದಾಗಿತ್ತೆಂದರೆ
ಅಲ್ಲಿ ಸೂರ್ಯೋದಯ ಇನ್ನೂ ಆಗಿರಲೇ ಇಲ್ಲ.
ಆದರೆ ಆಗಲೂ ಬೆಳಕಿತ್ತು.
ಏನು, ಮುಗೀತಾ?
ಆ ಹಳೇ ರದ್ದಿ ತೇಲುತ್ತೆ ಅಂತ ನೀನೂ ನಂಬಲ್ಲ.
ಅದು ತೇಲೋದಿಲ್ಲ.
ಅದು ಸಾಗುತ್ತೆ.
ನಿಲ್ಲು!
ಇಲ್ಲ, ಬೇಡ!
ನಿಲ್ಲು, ಅದನ್ನ ಮುರಿದುಹಾಕ್ತೀಯ!
ನಿಲ್ಲು! ಬೇಡ!
-ಬಾ. -ನಿಲ್ಲು, ಮುರಿಯುತ್ತಿದ್ದೀಯ! ನಿಲ್ಲಿಸು!
ಅದು ತೇಲೋದಿಲ್ಲ ಅಂತ ಹೇಳಿದೆ ನಿಂಗೆ.
ಬಿಡು ನನ್ನ!
ಮತ್ತೆ ಜಾರಿ ಬಿದ್ಯಾ, ಗಲಾಡ್ರಿಯಲ್?
ಅದು ಒಳ್ಳೆ ಹಡಗಾಗಿತ್ತು, ತಂಗಿ.
ನೀನು ಹೇಳಿಕೊಟ್ಟ ಹಾಗೇ ಮಾಡಿದೆ.
ಹಡಗು ಯಾಕೆ ತೇಲುತ್ತೆ, ಆದರೆ ಕಲ್ಲಿಗೆ ಯಾಕಾಗಲ್ಲ ಅಂತ ಗೊತ್ತಾ?
ಯಾಕಂದ್ರೆ ಕಲ್ಲು ಕೆಳಗೆ ಮಾತ್ರ ನೋಡುತ್ತೆ.
ನೀರಿನ ಕತ್ತಲು ವಿಶಾಲ ಮತ್ತು ತಡೆಯಲಾರದ್ದು.
ಹಡಗಿಗೂ ಕತ್ತಲು ಗೋಚರವಾಗುತ್ತೆ,
ಪ್ರತಿಕ್ಷಣ ಅದನ್ನ ಪಳಗಿಸಿ ಕೆಳಗೆ ಎಳೆಯುತ್ತಿರುವ ಹಾಗೆ.
ಆದರೆ ಹಡಗಿಗೆ ಒಂದು ರಹಸ್ಯ ಇದೆ.
ಕಲ್ಲಿನ ಹಾಗಲ್ಲದೆ ಅದರ ದೃಷ್ಟಿ ಮೇಲಕ್ಕೆ ನೆಟ್ಟಿರುತ್ತೆ.
ದಾರಿ ತೋರುವ ಬೆಳಕಿನೆಡೆಗೆ ನೆಟ್ಟಿದ್ದು,
ಕತ್ತಲಿಗೇ ಗೊತ್ತಿಲ್ಲದ ಅದ್ಭುತಗಳನ್ನು ಉಸುರುತ್ತಿರುತ್ತದೆ.
ಆದರೆ ಕೆಲವು ಸಲ ಬೆಳಕು ಆಕಾಶದಲ್ಲಿ ಹೊಳೆಯುವಷ್ಟೇ ಪ್ರಖರವಾಗಿ
ನೀರಿನ ಮೇಲೂ ಪ್ರತಿಬಿಂಬಿಸುತ್ತದೆ.
ಮೇಲೆ ಯಾವುದು ಕೆಳಗೆ ಯಾವುದು ಅಂತ ಹೇಳೋದೇ ಕಷ್ಟ ಆಗುತ್ತೆ.
ಯಾವ ಬೆಳಕನ್ನ ಅನುಸರಿಸಬೇಕು ಹೇಗೆ ಗೊತ್ತಾಗುತ್ತೆ?
ಅದು ತುಂಬಾ ಸುಲಭ ಅನ್ಸುತ್ತೆ.
ಪ್ರಮುಖವಾದ ಸತ್ಯಗಳು ಹಾಗೇನೇ.
ಅದನ್ನ ವಿವೇಚಿಸುವುದನ್ನ ನೀನೇ ಕಲಿಯಬೇಕು.
ನಿನಗೆ ಹೇಳಿಕೊಡಕ್ಕೆ ನಾನಿಲ್ಲಿ ಯಾವಾಗಲೂ ಇರಲ್ಲ.
ಇರಲ್ವಾ?
ಬಾ. ಅಮ್ಮ, ಅಪ್ಪ ಕಾಯ್ತಿದ್ದಾರೆ.
ನಮ್ಮಲ್ಲಿ ಸಾವು ಅನ್ನೋ ಪದವೇ ಇರಲಿಲ್ಲ.
ನಮ್ಮ ಸಂತೋಷ ಕೊನೆಯಿಲ್ಲದ್ದು ಅಂತಲೇ ತಿಳಿದಿದ್ದೆವು.
ನಮ್ಮ ಬೆಳಕು ಎಂದಿಗೂ ಬಾಡದು ಅಂದುಕೊಂಡಿದ್ದೆವು.
ಗ್ರೇಟ್ ಫೋ ಆದ ಮಾರ್ಗೋಥ್
ನಮ್ಮ ತವರಿನ ಬೆಳಕನ್ನು ನಾಶ ಮಾಡಿದಾಗ...
ನಾವು ಪ್ರತಿರೋಧಿಸಿದೆವು.
ಎಲ್ಫ್ಗಳ ದಳವೊಂದು ಯುದ್ಧಕ್ಕೆ ತೆರಳಿತು.
ವಾಲಿನೊರ್
ನಮ್ಮ ತವರಾದ ವಾಲಿನೊರ್ ಬಿಟ್ಟು ದೂರದ ಸಾಮ್ರಾಜ್ಯಕ್ಕೆ ಹೊರಟೆವು.
ದಿ ಸಂಡರಿಂಗ್ ಸೀಸ್
ಅದು ಕೇಳರಿಯದ ಅಪಾಯಗಳು ಮತ್ತು ಅಂಕೆಯಿಲ್ಲದಷ್ಟು ವಿಚಿತ್ರ ಜೀವಿಗಳನ್ನು ಒಳಗೊಂಡದ್ದು.
ಮಿಡ್ಲ್ ಅರ್ಥ್ ಎಂಬ ಒಂದು ಜಾಗ.
ಅವರೇನೋ ಬೇಗ ಮುಗಿಯುತ್ತೆ ಅಂದರು,
ಆದರೆ ಯುದ್ಧದಿಂದ ಮಿಡ್ಲ್ ಅರ್ಥ್ ಜರ್ಜರಿತವಾಗಿಹೋಯಿತು.
ಮತ್ತು ಶತಮಾನಗಳ ಕಾಲ ಮುಂದುವರೆಯಿತು.
ನಮಗೀಗ ಸಾವಿಗೆ ಎಷ್ಟೋ ಪದಗಳು ಸಿಕ್ಕವು.
ಮಾರ್ಗೋಥ್ ಪರಾಭವಗೊಂಡಿತ್ತು.
ಬಹಳ ಶೋಕವನ್ನು ಅನುಭವಿಸಿದ ನಂತರ.
ಯಾಕಂದ್ರೆ ಅವನ ಓರ್ಕ್ಗಳು ಮಿಡ್ಲ್ ಅರ್ಥ್ ಮೂಲೆಮೂಲೆಗೆ ಹರಡಿದ್ದರು,
ಸಂಖ್ಯೆಯಲ್ಲಿ ವೃದ್ಧಿಸುತ್ತಾ
ಅತ್ಯಂತ ವಿನಮ್ರ ಸೇವಕನ ಆದೇಶದಡಿಯಲ್ಲಿ.
ಆತ ಕ್ರೂರಿ ಮತ್ತು ಕುತಂತ್ರಿ ಮಾಟಗಾರ.
ಅವರು ಅವನನ್ನು ಸೌರೊನ್ ಎಂದು ಕರೆದರು.
ನನ್ನಣ್ಣ ಅವನನ್ನು ಪತ್ತೆ ಹಚ್ಚಿ ವಿನಾಶ ಮಾಡಲು ಪಣತೊಟ್ಟ.
ಆದರೆ ಸೌರೊನ್ ಅವನನ್ನು ಮೊದಲು ಪತ್ತೆ ಮಾಡಿ
ಅವನ ಚರ್ಮದ ಮೇಲೆ ಸಂಕೇತ ಬರೆದ.
ಅದರ ಅರ್ಥ ನಮ್ಮಲ್ಲಿನ ಅತಿ ಬುದ್ಧಿವಂತರಿಗೂ ತಿಳಿಯಲಿಲ್ಲ.
ಮತ್ತು ಅಲ್ಲಿ, ಕತ್ತಲಲ್ಲಿ,
ಅವನ ಶಪಥ ನನ್ನದಾಯಿತು.
ಮತ್ತು ನಾವು ಬೇಟೆಯಾಡಿದೆವು.
ಭೂಮಿಯುದ್ದಗಲಕ್ಕೂ ಸೌರೊನ್ಗಾಗಿ ಬೇಟೆಯಾಡಿದೆವು.
ಆದರೆ ಹಾದಿ ಕಿರಿದಾಗುತ್ತಾ ಬಂತು.
ವರ್ಷಗಳು ಉರುಳಿದವು.
ಶತಮಾನಗಳೇ ಕಳೆದವು.
ಎಷ್ಟೋ ಎಲ್ಫ್ಗಳಿಗೆ ಆ ದಿನಗಳ ನೋವು
ಆಲೋಚನೆ ಮತ್ತು ಮನಸ್ಸಿನಿಂದ ದೂರಸರಿಯಿತು.
ನಮ್ಮಲ್ಲಿನ ಎಷ್ಟೋ ಮಂದಿ
ಸೌರೊನ್ ಕೇವಲ ನೆನಪಷ್ಟೇ ಅಂತ ನಂಬಲು ಶುರುಮಾಡಿದರು.
ಫಾರೋಡ್ವಯ್ತ್ ದಿ ನಾರ್ತರ್ನ್ ಮೋಸ್ಟ್ ವೇಸ್ಟ್
ಕೊನೆಗೂ ಆ ಭೀತಿ ಕೊನೆಯಾಯಿತು.
ನಾನೂ ಅವರಲ್ಲೊಬ್ಬಳಾದರೆ ಎಷ್ಟು ಚಂದ.
ಸೇನಾಧಿಪತಿ ಗಲಾಡ್ರಿಯಲ್.
ಈ ದಳ ನಿಮ್ಮನ್ನು ಪ್ರಪಂಚದ ಅಂಚಿನವರೆಗೂ ಹಿಂಬಾಲಿಸಿದೆ.
ಆದರೆ ಈ ಕೊನೆಯ ಭದ್ರಕೋಟೆಯನ್ನು ಹುಡುಕಿದ ಯಾರಿಗೂ
ಏನೊಂದೂ ಸಿಕ್ಕಿಲ್ಲ.
ಕೊನೆಯ ಓರ್ಕ್ ಕಾಣಿಸಿಕೊಂಡು ವರ್ಷಗಳೇ ಆಗಿದೆ.
ಬೇರೆ ಸೇನಾಧಿಪತಿಗಳು ಹೇಳೋ ಹಾಗೆ ನಮ್ಮ ಶತ್ರು ಇನ್ನಿಲ್ಲ ಅನ್ನಿಸಲ್ವಾ?
ರಾತ್ರಿಯಾಗ್ತಾ ಇದೆ.
ಸೂರ್ಯನ ಬೆಳಕೂ ಹೋಗಲು ಹೆದರೋ ಕಡೆ ಜೀವಂತ ಜೀವಿಗಳು ಎಷ್ಟು ಕಾಲ ಸಹಿಸಿರೋಕಾಗುತ್ತೆ?
ನಾವಿಲ್ಲೇ ಉಳಿದುಕೊಳ್ಳೋದು ಒಳ್ಳೆಯದು ಅನ್ಸುತ್ತೆ.
ನಾಳೆ ಬೆಳಿಗ್ಗೆ ವಾಪಸ್ ಮನೆಗೆ ಹೋಗೋಣ.
ಬೆಳಕು ಕ್ಷೀಣಿಸುತ್ತಿದೆ.
ಸೇನಾಧಿಪತಿಗಳೇ, ಇರಿ!
ಇಲ್ಲ. ನಾವು ಹೊರಡುತ್ತಲೇ ಇರಬೇಕು.
ಗಲಾಡ್ರಿಯಲ್, ನಿಲ್ಲು!
ಇಲ್ಲೇನೂ ಇಲ್ಲ. ಇಷ್ಟೊತ್ತಿಗೆಲ್ಲಾ ನಾವಲ್ಲಿರಬೇಕಿತ್ತು.
ನಾವಲ್ಲೇ ಇದ್ದೀವಿ.
ಇದೇ ಅದು.
ಮಾರ್ಗೋಥಿನ ಸೋಲಿನ ನಂತರ ಓರ್ಕ್ಗಳು ಇಲ್ಲೇ ಸೇರಿದ್ದು.
ನಾವಂದುಕೊಂಡಿದ್ದಕ್ಕಿಂತ ಎಷ್ಟೋ ಮಂದಿ ತಪ್ಪಿಸಿಕೊಂಡಿರಬಹುದು.
ನನ್ನ ಕೈಗೆ ಸ್ಪರ್ಶವೂ ಗೊತ್ತಾಗ್ತಿಲ್ಲ.
ಇಲ್ಲ.
ಈ ಜಾಗ ಎಷ್ಟು ಕೆಟ್ಟದ್ದಂದರೆ ನಮ್ಮ ಪಂಜುಗಳಿಂದ ಶಾಖವೇ ಬರುತ್ತಿಲ್ಲ.
ಹೀಗೆ ಬನ್ನಿ.
ಅಷ್ಟು ನಿಖರವಾಗಿ ಹೇಗೆ ಹೇಳ್ತೀಯ?
ಇಲ್ಲಿ ಬೇರೆ ಕಡೆಗಿಂತ ಚಳಿಯಿದೆ.
ಇಲ್ಲೊಂದು ಬಾಗಿಲಿತ್ತು.
ಒಡೆದುಹಾಕಿ.
ಇದೆಂಥಾ ವಿಚಿತ್ರ?
ಈ ಓರ್ಕ್ಗಳು ಕಾಣದ ಜಗತ್ತಿನ ಶಕ್ತಿಗಳ ವಿಷಯಕ್ಕೆ ಕೈ ಹಾಕಿದ್ದರು.
ಯಾವುದೋ ಹಳೆಯ ಕ್ಷುದ್ರವಿದ್ಯೆ.
ಆದರೆ ಅವರ ಉದ್ದೇಶ ಏನಾಗಿತ್ತು?
ಖಂಡಿತವಾಗ್ಲೂ ಅದು ಈಗ ಕಾಲದಲ್ಲಿ ಕಳೆದುಹೋಗಿದೆ.
ಇಲ್ಲೇನೇ ನಡೆದಿದ್ರೂ ಎಷ್ಟೋ ಕಾಲ ಆಗಿದೆ.
ನೀರು.
ದಾಹವೇ ತೀರದ ಅಗ್ನಿಯ ಕೈಯವನ ಗುರುತನ್ನು
ಕಲ್ಲು ಕೂಡ ಅಡಗಿಸಿಡಲಾಗದು.
ಅವನಿಲ್ಲಿದ್ದ.
ಸೌರೊನ್ ಇಲ್ಲಿದ್ದ.
ವಿಶ್ರಾಂತಿ ತೆಗೆದುಕೊಳ್ಳಲು ಮಿಕ್ಕವರಿಗೆ ಹೇಳಿ.
ಸೂರ್ಯೋದಯಕ್ಕೆ ಹೊರಡೋಣ. ಮುಂದೆ ಉತ್ತರಕ್ಕೆ ಹೋಗಿ ಹುಡುಕೋಣ.
ಮುಂದೆ ಉತ್ತರಕ್ಕಾ?
ಓರ್ಕ್ಗಳು ಹಿಂಬಾಲಿಸಲಿ ಅಂತಲೇ ಈ ಗುರುತನ್ನ ಉಳಿಸಿರೋದು.
ನಾನು ಇದನ್ನ ಕೊನೆಯ ಸಾರಿ ನೋಡಿದ್ದು ನಮ್ಮಣ್ಣನ ಮೇಲೆ.
ಅದನ್ನ ಹಿಂಬಾಲಿಸೋಣ.
ಈ ಗುರುತು ಶತಮಾನಗಳಷ್ಟು ಹಳೆಯದು.
ಬಿಟ್ಟು ಹೋದವರು ಸತ್ತುಹೋಗಿರ್ತಾರೆ.
ಇಲ್ಲಾ ಕಾಯುತ್ತಾ, ಶಕ್ತಿ ಪಡೆಯುತ್ತ
ತಪ್ಪಿಹೋದ ಕ್ಷುದ್ರಶಕ್ತಿಯನ್ನ ಒಲಿಸಿಕೊಳ್ತಿರಬಹುದು.
ಆದೇಶಗಳನ್ನು ಮೀರಿ ತಿಂಗಳುಗಳಾಗಿವೆ.
ಮೇಲರಸನ ಜೊತೆ ಸಂಧಾನ ಮಾಡಲು ನಾವು ಖಂಡಿತ ವಾಪಸ್ ಹೋಗಲೇಬೇಕು.
ನಮ್ಮವರ ಪೈಕಿ ಮನೆಗೆ ಹೋಗಲು ನನ್ನಷ್ಟು ಬಯಸುವವರು
ಬೇರೆ ಯಾರೂ ಇಲ್ಲ ಅಂತ ಆಣೆ ಮಾಡಬಲ್ಲೆ.
ಮರಗಳ ಬೆಳಕನ್ನು ನನ್ನ ಮುಖದ ಮೇಲೆ ಈಗಲೂ ಅನುಭವಿಸಬಲ್ಲೆ.
ಈಗಲೂ ಅದನ್ನ ನೋಡಬಲ್ಲೆ.
ನಮ್ಮ ಶತ್ರುವಿನ ಪ್ರತಿ ಕುರುಹೂ
ಅಳಿಸಿಹೋಗಿದೆ ಅಂತ ಖಾತ್ರಿಯಾಗುವವರೆಗೂ...
ನಾನು ವಾಪಸಾಗಲಾರೆ.
ಹಿಮರಾಕ್ಷಸ!
ನಾವಿಲ್ಲಿಗೆ ಬರಲೇಬಾರದಿತ್ತು.
ಬೇಗನೇ ಹೊರಡೋಣ.
ಆಜ್ಞೆ ಕೊಟ್ಟಾಗಿದೆ.
ಮೊದಲ ಬೆಳಕಿಗೇ ಹೊರಡೋಣ.
ಹಾಗಿದ್ರೆ ನೀನೊಬ್ಬಳೇ ಹೋಗುವಂತೆ.
ದಿ ಲಾರ್ಡ್ ಆಫ್ ದಿ ರಿಂಗ್ಸ್ : ದಿ ರಿಂಗ್ಸ್ ಆಫ್ ಪವರ್
ರ್ಹೊವೇನಿಯನ್ ಯಾಂಡುಯಿನ್ನ ಪೂರ್ವಕ್ಕಿರುವ ಅರಣ್ಯಪ್ರದೇಶ
ಇಲ್ಲೇನೋ ಸರಿ ಇಲ್ಲ. ಬೇಟೆಗೆ ಏನೂ ಇಲ್ಲ.
ಎಲ್ಲಿ ನೋಡಿದರೂ ತೋಳಗಳೇ.
ಇದು ಸ್ವಲ್ಪಾನೂ ವಿಚಿತ್ರ ಅನ್ನಿಸ್ತಿಲ್ವಾ?
ಜಗತ್ತೇ ವಿಚಿತ್ರ.
ಅದಕ್ಕೆಲ್ಲಾ ತಲೆಕೆಡಿಸಿಕೊಂಡರೆ
ಕುಂತ ಕಡೆಯಿಂದ ಏಳಕ್ಕಾಗಲ್ಲ.
ಏ!!
ನಡೀತಾನೇ ಇರು.
ಯಾಕೆ?
ನೆಲಗರಡಿ ಇದ್ದಂಗಿದೆ. ನರಿ ಇರಬಹುದು.
ಹಾರ್ಫೂಟ್ ತರ ಇರಬಹುದು.
ಹಾರ್ಫೂಟಾ?
ಕಾಣಿಸದೇ ಇದ್ರೆ ಚಿಂತೆ ಇಲ್ಲ,
ಕಾಣಿಸಿದರೆ ಮಾತ್ರ ಹುಷಾರಾಗಿರು.
ಅಪಾಯಕಾರಿ ಪ್ರಾಣಿಗಳವು.
ಸುಮ್ನೆ ಹೇಳ್ತಿದ್ದೀಯ.
ನಡಿ. ಹೆಜ್ಜೆ ಬೇಗ ಹಾಕು!
ಸೂರ್ಯ ಮುಳುಗೋಕೆ ಮುಂಚೆ ಕೆರೆ ತಲುಪೋಣ.
ಎಲ್ಲಾ ಸುರಕ್ಷಿತವಾಗಿದೆ.
ನೋರಿ!
ಪ್ರಯಾಣಿಕರಾ? ವರ್ಷದ ಈ ಕಾಲದಲ್ಲಾ?
ಇದೊಂದು ಶಕುನ, ಹೇಳ್ತೀನಿ ಕೇಳು. ಅದೂ ಕೆಟ್ಟದ್ದು.
-ಅತೀ ಕೆಟ್ಟದ್ದು. -ಬಿಡು, ಮಲ್ವಾ.
ಕಳೆದ ಸಲ ಇಷ್ಟು ಬೇಗ ಪ್ರಯಾಣಿಕರು ಬಂದಿದ್ದು ಮಹಾ ಹಿಮಗಾಲದಲ್ಲಿ.
ಆ ಕಾಲ ಎಷ್ಟು ಭೀಕರವಾಗಿತ್ತು ಅಂತ ಮರೆಯೋಕೆ ಸಾಧ್ಯವೇ ಇಲ್ಲ.
ಏನೋ ದಾರಿ ತಪ್ಪಿ ಬಂದಿರ್ತಾರೆ ಅಷ್ಟೇ. ಅದೇ ಕಾರಣ ಇರಬಹುದು.
ರಾತ್ರಿ ಊಟ ಹಾಳು ಮಾಡ್ತೀಯ.
ನಾನು ಎಲ್ಲೆಡೆ ನೋಡಿದೆ.
ಮಕ್ಕಳಿನ್ನೂ ಅಲ್ಲೇ ಇದ್ದಾರೆ.
ಆರಾಮಾಗಿರ್ತಾರೆ ಬಿಡು, ಗೋಲ್ಡೀ.
ಅವರ ಜೊತೆ ನೋರಿ ಇದ್ದಾಳೆ. ನೋರಿ ಬಗ್ಗೆ ಗೊತ್ತಲ್ವಾ?
ಹೌದು. ಗೊತ್ತು.
ಈಗ ವಾಪಸ್ ಹೋಗೋಣ?
ನಮ್ಮ ಪ್ರಾಣ ತೆಗೆಯುವಂಥ 110 ವಿಷಯಗಳು ಇಲ್ಲಿವೆ.
ನೀನು ಚಿಂತಿಸುವುದೂ ಸೇರಿದರೆ 111 ಆಗುತ್ತೆ.
ನಾವಿಷ್ಟು ದೂರ ಬರಬಾರದು ಅಂತ ಗೊತ್ತು ನಿನಗೆ.
ನಾವು ಮಾಡಬಾರದ್ದೆಲ್ಲವನ್ನೂ ಮಾಡದೇ ಇದ್ದರೆ
ಏನನ್ನೂ ಮಾಡಕ್ಕಾಗಲ್ಲ ಅಷ್ಟೇ.
ನಾನು ಮೊದಲು!
ನಡಿ ಮತ್ತೆ. ಕೆಸರು ನೋಡ್ಕೋ.
ತಲೆ ಹುಷಾರು.
ಹೀಗೆ ಬನ್ನಿ!
ನೋರಿ!
-ನೀನು ಸಿಕ್ಬಿಟ್ಟೆ.
ಇದು...
ನೋರಿ!
ಮನಮೋಹಕ.
ಬಾ.
ಈಗ್ಲಾದ್ರೂ ವಾಪಸ್ ಹೋಗೋಣ?
-ನೀನಿನ್ನೂ ನೋಡೇ ಇಲ್ಲ. -ಏನು ನೋಡಿಲ್ಲ?
ಗುಡ್ಡದ ರಾಕ್ಷಸ ಬಚ್ಚಿಟ್ಟುಕೊಳ್ಳೋಕೆ ಒಳ್ಳೆ ಜಾಗ ಅನ್ನಬಹುದು.
ಮಹಾ ಅದ್ಭುತ ಮತ್ತು ವೈಭವ.
ನೋರಿ!
ನನಗೇನೋ ಸಿಕ್ತು.
ಮಣ್ಣಲ್ಲೇನೋ ಇದೆ.
ಏನಿದು?
ಯಾರದೋ ಹೆಜ್ಜೆ ಇದ್ದಂಗಿದೆ.
ನಾಯಿ.
ನಾಯಿ ಅಷ್ಟೇ. ನಾಯಿಗಳಿಗೆ ಹಣ್ಣು ಅಂದ್ರೆ ಇಷ್ಟ ಅಲ್ವಾ?
ಅಂದ್ರೆ ನಮ್ಮ ಹಣ್ಣು ತಿಂದುಬಿಡುತ್ತಾ?
ನಾವದರ ಕಣ್ಣಿಗೆ ಬೀಳದಿದ್ದರೆ ತಿನ್ನಲ್ಲ.
ಹೇಯ್. ಇಬ್ಬಿಬ್ಬರಾಗಿ ಕೈ ಹಿಡಿದುಕೊಳ್ಳಿ. ಹೋಗೋ ಸಮಯವಾಯ್ತು.
-ಯಾಕಿಷ್ಟು ಬೇಗ? -ತೋಳ.
ಅಕ್ಕ ಹೇಳಿದ್ದು ಕೇಳಿದ್ರಲ್ಲ? ಹೋಗೋಣ.
ಬನ್ರಿ ಈಗ. ಹೋಗೋಣ.
ಬಿಡಾರಕ್ಕೆ ಮೊದಲು ಹೋಗೋರಿಗೆ ಕೊಯ್ಲು ಹಬ್ಬದ ಹೋಳಿಗೆ.
ನಡೀರಿ. ನಾವು ಬೇಲಿ ತಲುಪಬಹುದು.
ನೆನಪಿಡಿ, ಯಾರಾದ್ರೂ ಕೇಳಿದ್ರೆ ಬಸವನಹುಳು ಹಿಡಿಯಕ್ಕೆ ಹೋಗಿದ್ವಿ ಅನ್ನಿ.
"ದೂರದ ಪಶ್ಚಿಮಕ್ಕೆ... ಸಾಯದ ನಾಡಿಗೆ...
"ಕೊನೆಗೂ ಅವರು ಹೊರಟಿರುವುದು...
"ತವರಿಗೆ.
"ಶತಮಾನಗಳ ಕಾಲ, ಬಂಡೆ ಬಿರುಕೆನ್ನದೆ ಚಲಿಸುತ್ತಾ
"ಶತ್ರುವಿನ ಕೊನೆಯ ಅವಶೇಷಗಳನ್ನು ದೂರಕ್ಕೆ ತಳ್ಳಿದ್ದಾರೆ.
"ವಸಂತಕಾಲದ ಮಳೆಯು ಸುರಿದಂತೆ, ಸತ್ತ ಪ್ರಾಣಿಯ...
"ಮೂಳೆಗಳ ಮೇಲೆ."
"ವಸಂತಕಾಲದ ಮಳೆಯು ಸುರಿದಂತೆ, ಸತ್ತ ಪ್ರಾಣಿಯ..."
ಹೆರಾಲ್ಡ್ ಎಲ್ರೊಂಡ್.
ಕೊನೆಗೂ.
ಹೌದು. ಇದೊಂಥರ ನಾನೇ ಸಿಗಬಾರದು ಅಂದುಕೊಂಡ ಹಾಗೆ.
ಏನು ಸಮಾಚಾರ?
ಕೌನ್ಸಿಲ್ ವಿಷಾದ ವ್ಯಕ್ತಪಡಿಸೋ ಪ್ರಕಾರ
ಮುಂದಿನ ಅವಧಿಗೆ ಹಾಜರಾಗಕ್ಕೆ ನಿನಗೆ ಅವಕಾಶವಿಲ್ಲ.
ಎಲ್ಫ್-ದೊರೆಗಳಿಗೆ ಮಾತ್ರ.
ಬೇರೇನಾದ್ರೂ ಇದೆಯಾ?
ಹೌದು. ನಿನ್ನ ಗೆಳತಿ ಬಂದಿದ್ದಾಳೆ.
ಬಂದಿದ್ದಾಳಾ? ಮೊದಲೇ ಯಾಕೆ ಹೇಳಲಿಲ್ಲ?
ಸಮಾರಂಭಕ್ಕೆ.
ಲಿಂಡೊನ್ ಮೇಲಿನ ಎಲ್ಫ್ಗಳ ರಾಜಧಾನಿ
ಗಲಾಡ್ರಿಯಲ್.
ಎಲ್ರೊಂಡ್.
ಲಿಂಡೊನ್ಗೆ ನಿನಗೆ ಆತ್ಮೀಯ ಸ್ವಾಗತ.
ಆತ್ಮೀಯವಾದ ಸ್ವಾಗತವೇ ಸಿಕ್ಕಿತು.
ದಾಟಿ ಬರುವಾಗ ಒಂದು ಹಾಡು ಕೇಳಿಸುತ್ತೆ ಅಂತ ಕೇಳಲ್ಪಟ್ಟೆ.
ಅದರ ನೆನಪನ್ನು ನಾವೆಲ್ಲರೂ ಹೊರುವಂಥದ್ದು.
ನೀನು ಮುಳುಗಿರುವಂಥ ಬೆಳಕು
ಮಿಡ್ಲ್ ಅರ್ಥಲ್ಲಿ ಯಾವುದೇ ಅನುಭವಕ್ಕಿಂತಲೂ ಮತ್ತೇರಿಸುವಂಥದ್ದು.
ನಾನು ಮಗುವಾಗಿದ್ದಾಗ ಅದೊಂದೇ ಅನುಭವ ನನಗೆ ಗೊತ್ತಿದ್ದಿದ್ದು.
ಈಗ ನೋಡು ನೀನು.
ನೊರ್ಧರ್ನ್ ಅರ್ಮಿಸ್ ಸೇನಾಧಿಪತಿ. ವೇಸ್ಟ್ ಲ್ಯಾಂಡ್ಸ್ನ ವೀರವನಿತೆ.
ನಾನೇನೋ ನೀನು ಮಣ್ಣು, ಕೆಸರು ಮೆತ್ತಿಸಿಕೊಂಡು ಬರ್ತೀಯ ಅಂದುಕೊಂಡಿದ್ದೆ.
ಈ ಸಲ ಹಿಮಾಘಾತ ಮತ್ತು ರಾಕ್ಷಸನ ರಕ್ತ ಮೆತ್ತಿಕೊಂಡಿದೆ.
ಮತ್ತು ಸೈನ್ಯವೂ ಇಲ್ಲ.
ಎಲ್ಲಾ ಹೇಳು.
ಈ ಗುರುತು ಇದೆ ಅನ್ನೋದೇ ಸೌರೊನ್ ತಪ್ಪಿಸಿಕೊಂಡಿರೋದರ ಸಾಕ್ಷಿ.
ಅವನಿನ್ನೂ ಇದ್ದಾನೆ.
ಆದರೆ ಎಲ್ಲಿ ಅನ್ನೋದೇ ಪ್ರಶ್ನೆ.
ಹೊಸ ಸೇನಾ ದಳಕ್ಕಾಗಿ ರಾಜನನ್ನು ಕೇಳೋಣ ಅಂದುಕೊಂಡಿದ್ದೀನಿ.
-ಆತ ಸಾಕಷ್ಟು ಕೊಟ್ಟರೆ... -ಈಗಷ್ಟೇ ಬಂದಿದ್ದೀಯ.
ಇಷ್ಟು ಬೇಗ ಹೊರಡೋ ಮಾತಾಡಬೇಕಾ?
ಯಾಕೆ ಅಂತ ನಿನಗೆ ಚೆನ್ನಾಗಿ ಗೊತ್ತು.
ಅಧಿಕೃತ ವಿಚಾರಗಳನ್ನ ಮಾತಾಡೋಕೆ ಮುಂದೆ ಬಹಳ ಸಮಯ ಇರುತ್ತೆ.
ನನಗೆ ನಿನ್ನ ಬಗ್ಗೆ ಕೇಳಬೇಕು.
ನಿನ್ನ ಕಷ್ಟದ ಪ್ರಯಾಣದ ಬಗ್ಗೆ.
ಏನು, ಎಲ್ರೊಂಡ್.
ನಿಜವಾಗಲೂ ರಾಜಕಾರಣಿಯಾಗಿಬಿಟ್ಟಿದ್ದೀಯ.
ಅದೇನೋ ಕೆಟ್ಟದ್ದು ತರ ಹೇಳ್ತೀಯ.
ಮಾತಿಗೆ ಮರುಳಾಗುವಂಥ ಆಸ್ಥಾನಿಕಳಂತೂ ಅಲ್ಲ ನಾನು.
ನೇರವಾಗಿ ರಾಜನ ಹತ್ತಿರವೇ ನಾನು ಮಾತಾಡಬೇಕು.
ನೀನದನ್ನ ಸ್ಪಷ್ಟವಾಗಿಸಿದ್ದೀಯಾ.
ನಾನೂ ಹಾಗೇ ಹೇಳ್ತೀನಿ.
ಅಲ್ಲಿ ನಿನ್ನ ಆಜ್ಞೆ ಮೀರಿದ್ದು ನಿನ್ನ ಸೇನೆ ಅಲ್ಲ,
ಬದಲಾಗಿ ಮೇಲರಸನ ಆಜ್ಞೆ ಮೀರಿದ್ದು ನೀನು,
ನಿನ್ನ ಮಿತಿಯನ್ನ ಮೀರಿ ನಡೆದುಕೊಂಡಿದ್ದು ನೀನು.
ಅವರ ಹೃದಯ ವೈಶಾಲ್ಯತೆಯಿಂದ
ನಿನ್ನ ಸಾಧನೆಗಳನ್ನ ಪುರಸ್ಕರಿಸೋಕೆ ಒಪ್ಪಿ...
ನಿನ್ನ ಸೊಕ್ಕನ್ನ ಪಕ್ಕಕ್ಕಿಟ್ಟಿದ್ದಾರೆ.
ಅವರನ್ನ ಮತ್ತೆ ಪರೀಕ್ಷಿಸಿದರೆ
ನೀನಂದುಕೊಂಡಿದ್ದಕ್ಕಿಂತ ಕಡಿಮೆ ಆದರತೆ ಅವರಲ್ಲಿ ನೋಡ್ತೀಯ.
ವೀಕ್ಷಕರನ್ನ ಕರ್ಕೊಂಡು ಬರ್ತೀಯಾ ಏನು?
ಸಮಾರಂಭ ಮುಗಿದ ಮೇಲೆ ಅದೇ ನಿನ್ನಾಸೆ ಆದ್ರೆ
ಹಾಗೇ ಆಗಲಿ.
ವಾಪಸ್ ಬಂದುಬಿಟ್ಟಳು.
-ಹೇಗಿದ್ದೀಯ? -ಚೆನ್ನಾಗಿದ್ದೀನಪ್ಪ.
ನೋಡಪ್ಪ ಇವಳನ್ನ!
ಇದೆಲ್ಲಾ ನಿನಗೆ ನದಿ ದಡದಲ್ಲಿ ಸಿಕ್ತಾ ಏನು?
ಪ್ರಯಾಣಿಕರ ಬಗ್ಗೆ ವಿಚಾರ ಗೊತ್ತಾಯ್ತಾ?
-ಪ್ರಯಾಣಿಕರಾ? -ಬೇಟೆಗಾರರು.
ಇಬ್ಬರು.
ದೊಡ್ಡ ಬಂಡೆಗಳಿದ್ದಂಗೆ ಇದ್ದಾರೆ.
ಆ ಬೆಟ್ಟದ ಮೇಲೇ ಇದ್ದಾರೆ.
ನನ್ನ ಕಣ್ಣಿಗೆ ಹೇಗೆ ಬೀಳಲಿಲ್ಲ!
ಮನೆ ಹತ್ರಾನೇ ಇದ್ದರೆ ನಿನ್ನ ಕಣ್ಣಿಗೆ ಎಲ್ಲಾ ಬೀಳುತ್ತೆ.
ಮತ್ತೆ ಹಳೇ ಹೊಲಕ್ಕೆ ಹೋಗಿದ್ಯಲ್ಲ?
ಹೌದು ತಾನೇ?
ಹುಷಾರಾಗೇ ಇದ್ದೆ.
ಆದರೆ ಮಕ್ಕಳು ಇರೋದಿಲ್ಲ.
ಕ್ಷಮಿಸಿ, ನನಗೆ ಗೊತ್ತಿರಲಿಲ್ಲ.
ಕೊಯ್ಲಿಗೆ ಮುಂಚೆ ಈ ಕಡೆ ಬೇಟೆಗಾರರು ಬರೋದಿಲ್ಲವಲ್ಲ?
ತೋಳಗಳೂ ಅಷ್ಟೇ.
ದಕ್ಷಿಣದಲ್ಲೇನಾದ್ರೂ ತೊಂದರೆ ಆಗಿದೆಯೇನೋ.
ಅದರ ಬಗ್ಗೆ ನಿನಗ್ಯಾಕೆ ಚಿಂತೆ, ಎಲೀನೋರ್ ಬ್ರಾಂಡಿಫುಟ್?
ನಿನಗನಿಸಿಲ್ವಾ...
ಅಲ್ಲಿ ಇನ್ನೇನಿದೆ ಅಂತ?
ನದಿ ಎಷ್ಟು ದೂರ ಹರಿಯುತ್ತೆ
ಅಥವಾ ಗುಬ್ಬಚ್ಚಿಗಳು ವಸಂತಕಾಲದಲ್ಲಿ ಹಾಡೋ ಹಾಡುಗಳನ್ನ ಎಲ್ಲಿ ಕಲಿಯುತ್ತವೆ ಅಂತ?
ಈ ಜಗತ್ತಿನಲ್ಲಿ ಅದ್ಭುತಗಳಿವೆ ಅಂತ ಅಂದುಕೊಳ್ಳದೆ ಇರಲಾರೆ.
ನಾವು ತಿಳಿದಿರೋದಕ್ಕೂ ಮಿಗಿಲಾಗಿ.
ನಿನಗೆ ಹೇಳಿದ್ದೀನಿ.
ಲೆಕ್ಕವಿಲ್ಲದಷ್ಟು ಸಲ.
ಎಲ್ಫ್ಗಳು ಅರಣ್ಯಗಳನ್ನ ಕಾಪಾಡಬೇಕು.
ಕುಬ್ಜರಿಗೆ ಗಣಿಗಳು. ಮನುಷ್ಯರಿಗೆ ಧಾನ್ಯದ ಹೊಲಗಳು.
ಮರಗಳೂ ಅವುಗಳ ಬೇರುಗಳ ಕೆಳಗಿನ ಮಣ್ಣಿನ ಬಗ್ಗೆ ಚಿಂತಿಸುತ್ತವೆ.
ಆದರೆ ನಮ್ಮಂಥ ಹಾರ್ಫೂಟ್ಗಳಿಗೆ ವಿಶಾಲ ಪ್ರಪಂಚದ ಯಾವುದೇ ಚಿಂತೆ ಇಲ್ಲ.
ದೀರ್ಘವಾದ ಹೊಳೆಯ ಮೇಲಿನ ಅಲೆಗಳು ನಾವು, ಅಷ್ಟೇ.
ಚಲಿಸುವ ಕಾಲಗಳೇ ನಮಗೆ ದಾರಿ ತೋರಿಸುವುದು.
ಯಾರೂ ದಾರಿ ತಪ್ಪಲ್ಲ, ಯಾರೂ ಒಂಟಿಯಾಗಿ ಹೋಗಲ್ಲ.
ನಾವು ಒಬ್ಬರಿಗೊಬ್ಬರು ಇದ್ದೀವಿ. ಸುರಕ್ಷಿತವಾಗಿದ್ದೀವಿ.
ನಾವು ಬದುಕೋದೇ ಹಾಗೆ.
ಹೋಗು. ನಿನ್ನ ತಂದೆಗೆ ಸಹಾಯ ಮಾಡು.
ಅದು ನಿನ್ನ ಸಮಸ್ಯೆ. ನೋಡು, ಚಕ್ರ ಅಂದರೆ ಗುಂಡಗಿರಬೇಕು.
ಈ ವೀರಾಧಿವೀರರು
ವಿಜಯಿಗಳಾಗಿ ನಮ್ಮ ಮುಂದೆ ಮಂಡಿಯೂರುತ್ತಾರೆ.
ಮಾರ್ಗೋಥ್ ಪತನವಾಗಿ ಯುಗವೇ ಕಳೆದರೂ
ಅವನ ನೆರಳಿನಿಂದ ಹೊಸ ದುಷ್ಟಶಕ್ತಿ ಉದಯಿಸಬಹುದೆಂದು ಕೆಲವರು ಭಯಗೊಂಡಿದ್ದರು.
ಹಾಗಾಗಿ ಶತಮಾನಗಳ ಕಾಲ
ಈ ಯೋಧರು ಬಂಡೆ-ಬಿರುಕೆನ್ನದೆ ಸಾಗುತ್ತಾ,
ವಸಂತಕಾಲದ ಮಳೆಯು ಕೊಳೆತ ಶವದ ಮೂಳೆಗಳನ್ನು ತೊಳೆಯುವ ಹಾಗೆ
ನಮ್ಮ ಶತ್ರುವಿನ ಕೊನೆಯ ಅವಶೇಷಗಳನ್ನು ತೊಳೆದುಹಾಕಿದ್ದಾರೆ.
ಕೊನೆಗೆ ಈಗ
ವಿಜಯದೊಂದಿಗೆ ನಮ್ಮ ಬಳಿ ವಾಪಸಾಗಿದ್ದಾರೆ,
ಯಾಕಂದ್ರೆ ಯುದ್ಧದ ದಿನಗಳು ಮುಗಿದಿವೆ ಅಂತ
ಅವರು ನಿಸ್ಸಂದೇಹವಾಗಿ ಸಾಬೀತುಪಡಿಸಿದ್ದಾರೆ.
ಇಂದು...
ನಮ್ಮ ಶಾಂತಿಯ ದಿನಗಳು ಆರಂಭವಾಗುತ್ತವೆ.
ಮತ್ತು ನಮ್ಮ ಕೃತಜ್ಞತೆಯ ಪ್ರತೀಕವಾಗಿ
ಈ ವೀರರಿಗೆ ನಮ್ಮ ಇತಿಹಾಸದಲ್ಲೇ ಕಂಡು ಕೇಳರಿಯದ
ಸನ್ಮಾನಗಳನ್ನು ಮಾಡಲಾಗುತ್ತದೆ.
ಗ್ರೇಯ್ ಹವೆನ್ಸ್ಗೆ ಅವರನ್ನು ಕರೆದುಕೊಂಡು ಹೋಗಿ
ಸಮುದ್ರದ ಮೂಲಕ ದಾರಿ ಕಲ್ಪಿಸಿ, ದೂರದ ಪಶ್ಚಿಮದಲ್ಲಿನ ಬ್ಲೆಸ್ಡ್ ರೀಲ್ಮ್ನಲ್ಲಿ
ಶಾಶ್ವತವಾಗಿ ನೆಲೆಸಲು ಅನುವು ಮಾಡಿಕೊಡಲಾಗುತ್ತದೆ.
ವಾಲಿನೊರಿನ ಅಮರ ಪ್ರದೇಶಗಳಲ್ಲಿ.
ಕೊನೆಗೂ ಅವರು ಮನೆಗೆ ಹೋಗಲಿದ್ದಾರೆ.
ಸುಮ್ಮನೆ ಅಲ್ಲಿ ನಿಂತಿದ್ದು ಓರ್ಕ್ ಥರ ಉಸಿರಾಡ್ಕೊಂಡು ಇರ್ತೀಯಾ?
ಕಹಿಯಾದ ಕಷ್ಟಗಳನ್ನೆದುರಿಸಿ ಗೆದ್ದು ತಯಾರಿಸಿದಂಥ
ಕ್ಷೀರವೇ ಅತಿ ಮಧುರವಾದದ್ದಂತೆ.
ನನಗೆ ಗೆದ್ದ ಹಾಗನಿಸುತ್ತಿಲ್ಲ.
ಇಂದಿನ ಸನ್ಮಾನಗಳಿಗೆ ನೀನು ಅರ್ಹಳು.
ನಿಮ್ಮಣ್ಣ ಹೆಮ್ಮೆಪಡುತ್ತಿದ್ದ.
ಇವುಗಳನ್ನ ಮೊದಲು ಕೆತ್ತಿದ್ದು ನನಗೆ ನೆನಪಿದೆ.
ಬಿದ್ದುಹೋದಂಥದ್ದನ್ನ ಜೀವ ಇರುವುದರ ಮೇಲೆ ಸಂರಕ್ಷಿಸಿಟ್ಟಿರುವುದು.
ನನ್ನ ಮಿಕ್ಕ ಭಾಗ ಎಲ್ಲಾ ಇಲ್ಲೇ ಇರುತ್ತೆ, ಅವರ ಜೊತೆಯಲ್ಲೇ ಅನ್ನೋದು
ನನ್ನ ಒಂದು ನಂಬಿಕೆ.
ಬದಲಾಗಿ, ನಾನವರನ್ನ ಬಿಟ್ಟು ಹೋಗಬೇಕು.
ಇದು ನಿಮ್ಮ ರಾಜನ ಉಡುಗೊರೆ.
ನಾನು ನಿರಾಕರಿಸಲು ನಿರ್ಧರಿಸಿರುವ ಉಡುಗೊರೆ.
ಗಲಾಡ್ರಿಯಲ್, ನೀನು...
ಸೌರೊನ್ಗಾಗಿ ಹುಡುಕುವಾಗಲೇ ನಮ್ಮಣ್ಣ ಪ್ರಾಣತೆತ್ತ.
ಅವನ ಕೆಲಸ ಈಗ ನನ್ನದು.
ಉತ್ತರದಲ್ಲಿ ತಪ್ಪಿಸಿಕೊಂಡ ವೈರಿಯನ್ನ ಹುಡುಕೋದಕ್ಕೆ ನಾನು ಹೋಗ್ತೀನಿ.
ಒಬ್ಬಳೇ ಆದ್ರೂ ಸರಿ.
ಹಾಂ. ನಿನ್ನ ರಹಸ್ಯ ಸಂಜ್ಞೆ.
ಅದನ್ನ ಮೇಲರಸರ ಜೊತೆ ಹಂಚಿಕೊಂಡೆ.
-ಮತ್ಯಾಕೆ... -ಸಂಜ್ಞೆಯನ್ನ ನೋಡಿದರೆ
ಸೌರೊನ್ ಸಿಕ್ಕೇಬಿಟ್ಟ ಅಂತ ಅದರ ಅರ್ಥ ಅಲ್ಲ.
ಅದು ಮುಗಿದುಹೋಗಿದೆ. ಕೆಟ್ಟದ್ದು ಕಳೆದುಹೋಗಿದೆ.
ಮತ್ತದು ಇಲ್ಲಿಂದ ಯಾಕೆ ಹೋಗಿಲ್ಲ?
ನೀನಿಷ್ಟೆಲ್ಲಾ ಅನುಭವಿಸಿದ ಮೇಲೆ...
ಸಂದಿಗ್ಧ ಮನಸ್ಥಿತಿಯಲ್ಲಿರೋದು ಸಾಮಾನ್ಯವೇ.
ಸಂದಿಗ್ಧತೆ?
ನಾನು ನೋಡಿದ ದುಷ್ಟತೆಯನ್ನ ನೀನು ನೋಡಿಲ್ಲ ಅನ್ನೋದೇ ಸಮಾಧಾನ.
ಆದರೆ ನಾನು ನೋಡಿರೋದನ್ನ ನೀನು ನೋಡಿಲ್ಲ.
ಸಾಕಷ್ಟು ನೋಡಿದೀನಿ.
ನಾನು ನೋಡಿರೋದನ್ನ ನೀನು ನೋಡಿಲ್ಲ.
ದುಷ್ಟತನ ನಿದ್ರಿಸೋದಿಲ್ಲ, ಎಲ್ರೊಂಡ್.
ಅದು ಕಾಯುತ್ತೆ.
ನಾವು ಮೈಮರೆತಿರುವಾಗ
ನಮ್ಮನ್ನ ಕುರುಡಾಗಿಸುತ್ತೆ.
ನೀನು ಭಯ ಪಟ್ಟ ಹಾಗೇ ಎಲ್ಲಾ ಇದೆ,
ಮತ್ತು ಈ ಶತ್ರು ಎಲ್ಲೋ ಕಾಯುತ್ತಾ ಇದ್ದಾನೆ ಅಂತ ಅಂದುಕೊಳ್ಳೋಣ.
ಅವನನ್ನ ಹುಡುಕುವುದರಲ್ಲೇ ನಿನ್ನ ತೃಪ್ತಿ ಇದೆ ಅಂತ ನಂಬಿದ್ದೀಯಾ?
ನಿನ್ನ ಕತ್ತಿಯ ಅಂಚಿಗೆ ಇನ್ನೊಬ್ಬ ಓರ್ಕ್ ಸಿಕ್ಕಾಗಲೇ ಶಾಂತಿ ಅಂತಾನಾ?
-ನೀನು ತಪ್ಪಾದರೆ... -ನಾನು ತಪ್ಪಲ್ಲ.
ನೀನು ತಪ್ಪಾದರೆ,
ದೂರದಲ್ಲಿ ಸಾಯೋಕೆ ಹೆಚ್ಚಿನ ಎಲ್ಫ್ಗಳನ್ನ ಕರ್ಕೊಂಡು ಹೋಗ್ತೀಯಾ?
ನೀನು ಮಾಡಿದ್ದು ಸಾಕು ಅಂತ ಅರ್ಥ ಆಗೋಕೆ
ಈ ದಾರಿಯಲ್ಲಿ ಇನ್ನೂ ಎಷ್ಟು ವಿಗ್ರಹಗಳನ್ನ ಸೇರಿಸ್ತೀಯ?
ಈ ಕರೆಯನ್ನ ಇತಿಹಾಸದಲ್ಲಿ ಯಾರೂ ನಿರಾಕರಿಸಿಲ್ಲ.
ಈಗ ಬೇಡ ಅಂದ್ರೆ ಮುಂದೆ ಯಾವತ್ತೂ ಸಿಗಲ್ಲ.
ನೀನಿಲ್ಲೇ ಒಬ್ಬ ಬಹಿಷ್ಕೃತಳಾಗಿ
ಕತ್ತಲ ಮಾತು, ಕನಸುಗಳಲ್ಲಿ ಕಳೆದುಹೊಗ್ತೀಯ.
ಅಂದ್ರೆ ಪಶ್ಚಿಮದಲ್ಲಿ ನನ್ನ ಹಣೆಬರಹ ಬದಲಾಗುತ್ತೆ ಅಂದುಕೊಂಡ್ಯಾ?
ನನ್ನ ಕಿವಿಯಲ್ಲಿ ಮೊಳಗೋ ಯುದ್ಧದ ಕೂಗನ್ನ ಅಣಕಿಸೋ ಹಾಡು ಇರೋ ಕಡೆನಾ?
ಮಿಡ್ಲ್ ಅರ್ಥ್ನ ಎಲ್ಲಾ ಭೀಕರತೆಗಳ ಮೇಲೆ ನಾನು ವಿಜಯ ಸಾಧಿಸಿದೆ ಅಂತ ಹೇಳಿದೆ.
ಆದರೂ ಅವನ್ನ ನನ್ನೊಳಗೇ ಜೀವಂತವಾಗಿ ಬಿಡ್ತೀಯಾ?
ಹೊತ್ಕೊಂಡು ಹೋಗೋಕಾ?
ಸಾಯದೆ, ಬದಲಾಗದೆ, ಮುರಿಯದೆ,
ಚಳಿಗಾಲವಿಲ್ಲದ ವಸಂತಕಾಲದ ನಾಡಿಗಾ?
ಬ್ಲೆಸ್ಡ್ ರೀಲ್ಮಲ್ಲಿ ಮಾತ್ರವೇ
ನಿನ್ನೊಳಗೆ ಮುರಿದಿರೋದು ಗುಣವಾಗಬಲ್ಲದು.
ಅಲ್ಲಿಗೆ ಹೋಗು.
ಹೋಗು, ನಾನು ಮಾತು ಕೊಡ್ತೀನಿ...
ನಿನ್ನ ಭೀತಿಯ ಒಂದೇ ಒಂದು ಗಾಳಿಮಾತಿನ ಪಿಸುಮಾತು ನಿಜವಾದರೂ
ಅದನ್ನ ಸರಿ ಮಾಡೋವರೆಗೂ ನಾನು ವಿರಮಿಸಲ್ಲ.
ತುಂಬಾ ಕಾಲ ಸೆಣೆಸಾಡಿದ್ದೀಯ, ಗಲಾಡ್ರಿಯಲ್.
ನಿನ್ನ ಕತ್ತಿಯನ್ನ ದೂರ ಇಡು.
ಅದಿಲ್ಲದೆ ನಾನೇನಾಗಬೇಕು?
ಯಾವಾಗ್ಲೂ ಏನಾಗಿದ್ದೀಯೋ ಅದೇ.
ನನ್ನ ಗೆಳತಿ.
ಲಿಂಡೊನ್
ದಿ ಸೌತ್ ಲ್ಯಾಂಡ್ಸ್ ಮನುಷ್ಯರ ಪ್ರದೇಶಗಳು
ಶುಭಸಂಜೆ.
ಮೂರು ನಡೆಗಳಲ್ಲಿ ಕರೈಸ್.
ವಿಷಭರಿತವಾಗಿರಬಹುದು.
ವಿಷವಾ? ಯಾರು ಹಾಕಿರಬಹುದು?
ನಮಗೆ ಗೊತ್ತಿರೋ ಹಾಗೆ ಆ ಈರುಳ್ಳಿ ಕಣ್ಣಿನವನೇ ಹಾಕಿರಬಹುದು.
ಅರೊಂಡೀರ್.
ಆಗಲೇ 15 ದಿನ ಕಳೆದುಹೋಯ್ತಾ?
ಹೌದು.
ಈ ಸಲ ಹೇಳೋದಕ್ಕೆ ಹೆಚ್ಚೇನಿಲ್ಲ.
ಕೆಲವು ಕೆಟ್ಟ ಜಗಳಗಳು, ಸ್ವಲ್ಪ ಜೂಜಾಟದಲ್ಲಿನ ಮೋಸ ಬಿಟ್ರೆ.
ಮತ್ತು... ಹಾಂ!
ಕಳೆದ ಮಂಗಳವಾರ ಅಂತೂ ಇಲ್ಲಿ ಒಳ್ಳೆ ಮಜಾ ಇತ್ತು.
ಯಾರೋ ಹುಡುಗಿ ಬಗ್ಗೆ ಜಗಳ.
ಇವನ ಕಣ್ಣೇನೋ ಏಳಲ್ಲ, ಅವಳ ಕಣ್ಣಂತೂ ನಿಲ್ಲಲ್ಲ, ಹೇಳಿದ್ದು ಗೊತ್ತಾಯ್ತಲ್ಲ?
ಏನಾದ್ರೂ ಕುಡೀತೀಯೇನಪ್ಪ, ಸೈನಿಕ?
ಯಾವಾಗಿನ ಥರ ನನ್ನ ಬಾವಿ ನಿನ್ನದೇ.
ಮತ್ತೆ ವಿಷ ಹಾಕಿರೋದು?
ಏನು ವಿಷ?
ಈಗಷ್ಟೇ ಮಾತಾಡ್ತಿದ್ರಲ್ಲ?
ಇಲ್ಲ...
ವಿಷ ಹಾಕಿದ ಹುಲ್ಲಿನ ಬಗ್ಗೆ ಒದರುತ್ತಾ ಇದ್ದ.
ಯಾರೋ ಒಬ್ಬನ ಮೇವೆಲ್ಲ ಕೊಳೆತುಹೋಗಿತ್ತಂತೆ.
ಬರೀ ಕಳೆ ಮಾತ್ರ ಬೆಳೆಯುತ್ತಿದೆಯಂತೆ.
ಈ ವ್ಯಕ್ತಿ ಎಲ್ಲಿಯವನು?
ಹೇಳಲಿಲ್ಲ. ಪೂರ್ವ ಅನ್ಸುತ್ತೆ.
ಇಲ್ಲಿಗೆ ಯಾವತ್ತು ಬಂದಿದ್ದ?
ಹೋಗ್ಲಿ ಬಿಡೋ, ಚೂಪು-ಕಿವಿಯವನೇ.
ಯಾವ್ದೋ ಹುಲ್ಲು, ಅಷ್ಟೇ ತಾನೇ?
ನೀವು ನಮ್ಮ ಜೊತೆ ಸೇರಿಸುವವರು ಸತ್ತು ಸಾವಿರ ವರ್ಷಗಳೇ ಕಳೆದಿವೆ.
ಕಳೆದುಹೋಗಿರೋದನ್ನ ಯಾವಾಗ್ರೋ ಬಿಡ್ತೀರ ನೀವುಗಳು?
ಕಳೆದುಹೋಗಿರೋದು ಇಷ್ಟ ಇದ್ರೂ, ಇಲ್ಲದಿದ್ರೂ ನಮ್ಮ ಜೊತೆಗೇ ಇದೆ.
ಒಂದು ದಿನ ನಮ್ಮ ನಿಜವಾದ ರಾಜ ಬರ್ತಾನೆ.
ನಿಮ್ಮ ಕಾಲಿನ ಅಡಿಯಿಂದ ನಮ್ಮನ್ನ ಮೇಲಕ್ಕೆ ಎತ್ತೇ ಎತ್ತುತ್ತಾನೆ.
ಆಯ್ತು, ಬಿಡಪ್ಪ. ಸಮಾಧಾನ ಮಾಡ್ಕೋ.
ಬಾರೋ ಹುಡುಗ.
ಇನ್ನೇನಾದ್ರೂ ಬೇಕಿತ್ತಾ?
ನಿನ್ನ ಕೈ ಕೊಡು.
ಆಲ್ಫಿರಿನ್ ಬೀಜಗಳು.
ನಾನು ಚಿಕ್ಕವನಾದಾಗಿನಿಂದ ಈ ಹೂಗಳನ್ನ ನೋಡಿಲ್ಲ.
ಎಲ್ಲಿ ಸಿಕ್ಕವು ಇವು ನಿನಗೆ?
ಎಲ್ಲಿಗೋ ಹೋಗ್ತಿದ್ದ ಇನ್ನೊಬ್ಬ ವೈದ್ಯರ ಹತ್ತಿರ ಕೊಂಡುಕೊಂಡೆ.
ಹೂವಿನ ದಳಗಳನ್ನ ನೂರಿ ಮುಲಾಮಿನ ಥರ ಮಾಡಿಕೊಳ್ತೀವಿ.
ನೂರೋದಾ?
ಮೆಲ್ಲಗೆ.
ನಿಮ್ಮವರಲ್ಲೂ ವೈದ್ಯರಿದ್ದಾರಾ?
ಇದ್ದಾರೆ.
ಅವರನ್ನ ನಾವು ಕುಶಲಕರ್ಮಿಗಳಂತೀವಿ.
ನಮ್ಮ ದೇಹಕ್ಕಾಗೋ ಎಷ್ಟೋ ಗಾಯಗಳು ತಾವಾಗೇ ವಾಸಿಯಾಗ್ತವೆ,
ಹಾಗಾಗಿ ಅವರ ಕೈಚಳಕವೇ ಅಡಗಿರೋ ಸತ್ಯಗಳನ್ನ ಸುಂದರ ಕಲಾಕೃತಿಗಳನ್ನಾಗಿ ಮಾಡುತ್ತೆ.
ಆತ್ಮಕ್ಕೆ ಚಿಕಿತ್ಸೆ ಕೊಡೋ ಮಹಾ ಶಕ್ತಿ ಸೌಂದರ್ಯಕ್ಕಿದೆ.
ಆಲ್ಫಿರಿನ್ ಹೂಗಳು ನಿನಗೆ ಸುಂದರವಾಗಿ ಕಾಣುತ್ತೆ ಅಲ್ವಾ?
ಮತ್ತೆ ಸಿಗೋಣ ಹಾಗಾದ್ರೆ.
ಸೈನಿಕ.
ಏನಾದ್ರೂ ಹೇಳೋಕಿದೆಯಾ?
ವಿಶೇಷ ಅಂತ ಏನಿಲ್ಲ.
ಮತ್ತೆ ಬಾವಿ...
ಹೇಗಿತ್ತು?
ನೀರೇನಾದ್ರೂ ಸೇದಿದ್ಯಾ?
ಒಸ್ಟಿರಿಥ್ಥಲ್ಲಿ ಕಾಯುತ್ತಿದ್ದಾರೆ.
ವಾಚ್ ವಾರ್ಡನ್ನಿಗೇನಾದ್ರು ನೀನೇನು ಮಾಡ್ತಿದ್ದೀಯ
ಅಂತ ಗೊತ್ತಾದ್ರೆ ನನ್ನ ಗತಿ ಏನು ಅಂತ ಎಣಿಸಿದ್ದೀಯಾ?
ನೀನು ಹೇಳಿದ್ದು ನನಗೆ ಅರ್ಥ ಆಗಲಿಲ್ಲ.
ನಿನ್ನ ಮೇಲೆ ಒಂದು ಕಣ್ಣಿಡದೆ
ಅವರನ್ನ ನೋಡೋದು ಕಷ್ಟವೇ ಸರಿ.
ನಾನು ಕುರುಡ ಅಂದುಕೊಂಡ್ಯಾ?
ಇಲ್ಲ. ಆದ್ರೆ ಜಾಸ್ತಿ ಮಾತಾಡ್ತೀಯ ಅಂತ ಕಾಣುತ್ತೆ.
ಕೊಳೆತ ಎಲೆಗಳ ವಾಸನೆ ನಾರುತ್ತಿದ್ದೀಯ.
ಇಲ್ಲವಲ್ಲ.
ಹೌದು, ನಿಜ.
ನನ್ನ ಮಾತು ಇದೇ. ಇತಿಹಾಸದಲ್ಲಿ ಎರಡೇ ಸಲ
ಮನುಷ್ಯರು ಮತ್ತು ಎಲ್ಫ್ಗಳು ಜೋಡಿಯಾಗಲು ಯತ್ನಿಸಿದ್ದಾರೆ.
ಎರಡೂ ಬಾರಿ ಅದು ದುರಂತ ಅಂತ್ಯ ಕಂಡಿದೆ.
ಸಾವಲ್ಲಿ ಕೊನೆಗೊಂಡಿದೆ.
ಅದನ್ನೇನು ನೆನಪಿಸಬೇಕಿಲ್ಲ.
ಮತ್ಯಾಕೆ ಪ್ರಯತ್ನ ಮಾಡ್ತೀಯ?
ಒಂದು ಕಾರಣ ಕೊಡು. ಒಂದು.
ಅರೊಂಡೀರ್! ಮೆಧೋರ್!
ಯುದ್ಧದ ದಿನಗಳು ಮುಗಿದಿವೆ ಅಂತ ಮೇಲರಸರು ಘೋಷಿಸಿದ್ದಾರೆ.
ದೂರದ ಹೊರಪಾಳೆಯಗಳನ್ನು ವಿಸರ್ಜಿಸಲಾಗುತ್ತಿದೆ.
ನಾವು ಹೊರಡುತ್ತಿದ್ದೀವಿ.
ಕೊನೆಯ ಸಲ ನೋಡಿಕೊಳ್ತಿದ್ದೀಯಾ?
ನಾನಿಲ್ಲಿ ಠಿಕಾಣಿ ಹೂಡಿ 79 ವರ್ಷಗಳಾದವು.
ಅಭ್ಯಾಸ ಆಗಿಬಿಟ್ಟಿರಬೇಕು ಅನ್ಸುತ್ತೆ.
ಈ ಜಾಗ ಒಂದು ಕಾಲದಲ್ಲಿ ಬಂಡೆಗಳ ಬರಡು ಭೂಮಿ ಅಂದ್ರೆ ನಂಬ್ತೀಯಾ?
ತುಂಬಾ ಬದಲಾಗಿದೆ, ವಾಚ್ ವಾರ್ಡನ್.
ಆದರೆ ಇಲ್ಲಿರುವವರು ಬದಲಾಗಿಲ್ಲ.
ಮಾರ್ಗೋಥಿನ ಜೊತೆ ನಿಂತವರ ರಕ್ತದಿಂದ ಅವರ ರಕ್ತ ಈಗಲೂ ಹೆಪ್ಪುಗಟ್ಟುತ್ತೆ.
ಅದು ಬಹಳ ಹಿಂದೆ, ವಾಚ್ ವಾರ್ಡನ್.
ಯುದ್ಧಕ್ಕೆ ಮುಂಚೆ ನೀನೇನಾಗಿದ್ದೆ?
ಬೆಳೆಗಾರ.
ಮತ್ತೀಗ ನೀನು ವಾಪಸ್ ಹೋಗಿ ಬಿಟ್ಟು ಬಂದಿದ್ದಕ್ಕಿಂತ ಹೆಚ್ಚಿಗೆ ಪಡೀತೀಯ.
ಸನ್ಮಾನ, ಪದವಿ.
ನಿನ್ನ ಜೀವನ ಹೊಸದಾಗಿ ಶುರುವಾಗುತ್ತೆ.
ನೆನಪಿಟ್ಟುಕೋ, ಅರೊಂಡೀರ್,
79 ವರ್ಷಗಳು ನೀನು ತಿರಹರದಿನ ಜನರನ್ನ ಕಾದಿದ್ದೀಯ,
ಅವರ ಪೂರ್ವಜರು ಹಿಂದೆ ಮಾಡಿದ್ದಕ್ಕಲ್ಲ...
ಅವರಿನ್ನೂ ಯಾರಾಗಿದ್ದಾರೆ ಅನ್ನೋ ಕಾರಣಕ್ಕೆ.
ಕೃತಜ್ಞನಾಗಿರು.
ಮತ್ತೆ ಅವರನ್ನ ನೀನು ನೋಡಬೇಕಿಲ್ಲ.
ಹುಷಾರು. ಅದು ಅಗ್ನಿ-ಬೇರಿನ ಪುಡಿ. ನಿಧಾನವಾಗಿ ಮಾಡಬೇಕು.
ಇನ್ನೂ ನಿಧಾನ ಅಂದ್ರೆ ಇಲ್ಲೇ ಇರಬೇಕಷ್ಟೇ.
ಬೆಳಿಗ್ಗೆ ಯಾಕೋ ಮುನಿಸಿಕೊಂಡಿದ್ದೀಯ.
ನಿದ್ದೆ ಸಾಕಾಗಿಲ್ಲ. ನೆಲದ ಕೆಳಗೆ ಇಲಿಗಳು
-ಚೆನ್ನಾಗಿ ಕುಣಿಯುತ್ತಿದ್ದವು. -ಮತ್ತೇನಾ?
ಹಿಂದಿನ ಮೂರು ರಾತ್ರಿಗಳು. ಕೆರೆದು, ಗೀಚುತ್ತಿದ್ದವು.
ಅವರಲ್ಲೊಬ್ಬ ಇಲ್ಲೇನು ಮಾಡ್ತಿದ್ದಾನೆ?
ನೀನು ಹೊರಟಿದ್ದೆ ಅಂತ ಕೇಳಿದೆ.
ಹೌದು.
ನಿಮ್ಮ ದಳದ ಮಿಕ್ಕವರೆಲ್ಲಿ?
ಸದ್ಯಕ್ಕೆ ನನ್ನನ್ನೇ ಹುಡುಕುತ್ತಾ ಇರ್ತಾರೆ.
ಮತ್ತೆ ನನ್ನ ಮನೆಯಲ್ಲಿ ಯಾಕಿದ್ದೀಯ?
ಏನು ಹೇಳಬೇಕೋ ಹೇಳು.
ಈಗಾಗ್ಲೇ ಹೇಳಿದ್ದೀನಿ.
ನೂರಾರು ಸಲ, ಮಾತಿನಲ್ಲಿ ಹೊರತು.
ಅಮ್ಮ.
ನಿನಗೋಸ್ಕರ ಯಾರೋ ಬಂದಿದ್ದಾರೆ.
ಅಮ್ಮ.
ಪ್ರಾಣಿಗಳಿಗೂ ಚಿಕಿತ್ಸೆ ಕೊಡ್ತೀರಾ?
ಒಂದು ಸಲ ನೋಡ್ತೀರಾ?
ಇದಕ್ಕೇನೋ ಸ್ವಲ್ಪ ಹುಷಾರಿಲ್ಲ.
ಏನಾಗಿದೆ?
ಜ್ವರ ಅಂತೂ ಅಲ್ಲ.
ಮತ್ತಿದಕ್ಕೆ ಯಾವ ಹುಣ್ಣುಗಳೂ ಆಗಿಲ್ಲ.
ಎಲ್ಲಿ ಮೇಯ್ತಾ ಇತ್ತು?
ಹಿಂದೊಮ್ಮೆ ಪೂರ್ವಕ್ಕೆ ಹೋಗಿತ್ತು.
ಏನಾದ್ರೂ ತಿಂದಿರಬಹುದಾ?
ಏನದು, ಅದರಿಂದ ಸ್ರವಿಸಿದ್ದು?
ಎಷ್ಟು ದೂರ ಪೂರ್ವದಲ್ಲಿ?
ಹೋರ್ಡರ್ನ್ವರೆಗೂ ಹೋಗಿರಬಹುದು.
ಎಲ್ಲಿಗೆ ಹೋಗ್ತಿದ್ದೀಯ?
ಹೋರ್ಡರ್ನಿಗೆ ಒಂದು ದಿನದ ಪ್ರಯಾಣ. ಸಂಜೆ ಒಳಗೆ ಹೋಗಬಹುದು.
ನಾನೂ ಬರ್ತೀನಿ.
ಬೇಗ ಹೋಗು.
ಅವನಿಗೇನಾದರೂ ಸಿಕ್ಕರೆ ಹಲ್ಲುದುರಿಸಿಬಿಡ್ತಾನೆ.
ತಪ್ಪಿ ಅದನ್ನು ನೋಡಿದೆ.
ಅದೃಷ್ಟದ ಹಲಗೆ ತುಳಿದೆ.
ಮತ್ತೆ, ಹೇಳು,
ನಿಜಾನಾ? ನಿಮ್ಮಮ್ಮನ ಬಗ್ಗೆ?
ಏನು ನಿಜ?
ವಾಲ್ಡ್ರೆಗ್ ಒಂದ್ಸಲ ನಿಮ್ಮಮ್ಮನ್ನ, ಚೂಪುಕಿವಿಯನ್ನ
ಅವನ ಬಾವಿ ಹತ್ತಿರ ನೋಡಿದ್ದನಂತೆ?
ನಿನಗ್ಯಾರು ಹೇಳಿದ್ದು?
ಎಲ್ಲರೂ.
ಅದು ಸುಳ್ಳು.
ಅದಕ್ಕೇನೇನೋ ನಿಮ್ಮಪ್ಪ ಆ ರೀತಿ ಓಡಿಹೋಗಿದ್ದು.
ನಮ್ಮಪ್ಪ ಓಡಿಹೋಗಲಿಲ್ಲ.
ಮತ್ತವರಿಗೆ ಏನಾಯ್ತು?
ನಿನಗೆ ಗೊತ್ತೂ ಇಲ್ಲ, ತಾನೆ?
ಆ ಒರಟನಿಗೆ ಒಳ್ಳೆ ಆಸ್ತಿ ಸಿಕ್ಕಿರಬಹುದು ಅಲ್ಲಿ.
ಇದೇ ನಿಜವಾದ ಆಸ್ತಿ.
ನೋಡ್ಕೋ!
ಹೋಗು, ಬೇಗ.
ನನ್ನ ದೃಷ್ಟಿಯನ್ನೂ ತಪ್ಪಿಸಿ ಹೋಗಿದ್ದಾಳೆ.
ಗಲಾಡ್ರಿಯಲ್ ಹುಡುಕಾಟ ಮುಂದುವರಿಯಲೇಬೇಕು ಅಂತ ನಿರ್ಧರಿಸಿದ್ದಳು.
ನಮ್ಮ ಗ್ರಹಿಕೆಯ ಪ್ರಕಾರ ಅದೇ ಆಗಿದ್ದಿದ್ರೆ
ಅವಳು ಸೋಲಿಸಬೇಕು ಅಂದುಕೊಂಡ ದುಷ್ಟನನ್ನ ಅಜಾಗರೂಕವಾಗಿ ಅವಳೇ ಬದುಕಿಸಿ ಇಡುತ್ತಿದ್ದಳು.
ಯಾಕಂದ್ರೆ ಬೆಂಕಿಯನ್ನು ನಂದಿಸಬಹುದಾದ ಗಾಳಿಯೇ
ಅದನ್ನು ಹಬ್ಬಿಸಲೂಬಲ್ಲದು.
ಅವಳು ಹುಡುಕುತ್ತಿದ್ದ ನೆರಳು...
ಇದೆ ಅಂತ ನೀವು ನಂಬುತ್ತೀರಾ?
ಅದರ ಬಗ್ಗೆ ನೀನು ಪ್ರಶಾಂತವಾಗಿರು.
ನೀನು ಮಾಡಿದ್ದು ಸರಿಯಾಗೇ ಇದೆ.
ಗಲಾಡ್ರಿಯಲ್ ಮತ್ತು ಮಿಡ್ಲ್ ಅರ್ಥ್ಗಾಗಿ.
ಸರಿ ಯಾವುದು ಅಂತ ನೋಡೋದೇ ಕಷ್ಟ...
ಸ್ನೇಹ ಮತ್ತು ಕರ್ತವ್ಯ ಬೆಸೆದುಕೊಂಡಿರುವಾಗ.
ಮುನ್ನಡೆಸುವವರು ಮತ್ತು ಮುನ್ನಡೆಸಲ್ಪಡುವವರ ಭಾರ
ಇಂಥದ್ದೇ ಆಗಿರುತ್ತೆ.
ಗಲಾಡ್ರಿಯಲ್ ಸೂರ್ಯಾಸ್ತದ ದಿಕ್ಕಿಗೆ ಹೊರಡುವಳು.
ನಾನು, ನೀನು ಹೊಸ ಸೂರ್ಯೋದಯದ ಕಡೆ ನೋಡಬೇಕು.
ಅದಕ್ಕಾಗಿ,
ಲಾರ್ಡ್ ಕೆಲಿಬ್ರೀಂಬೋರರ ಕಾರ್ಯದ ಪರಿಚಯ ನಿನಗಿದೆಯಾ?
ಎಲ್ಫ್ ಕುಶಲಕರ್ಮಿಗಳಲ್ಲೇ ಮಹಾನ್ ವ್ಯಕ್ತಿ, ಹೌದು.
ನಾನು ಮಗುವಾಗಿದ್ದಾಗಿನಿಂದಲೂ ಅವರ ಕಲೆಯ ಅಭಿಮಾನಿ. ಯಾಕೆ ಕೇಳಿದಿರಿ?
ಅವರೊಂದು ಹೊಸ ಯೋಜನೆಯನ್ನು ಶುರುಮಾಡಲಿದ್ದಾರೆ. ಅತಿ ಪ್ರಮುಖವಾದದ್ದು.
ಅವರ ಜೊತೆ ನೀನು ಕೆಲಸ ಮಾಡಬೇಕು ಅಂತ ನಾವು ನಿರ್ಧರಿಸಿದ್ದೀವಿ.
ವಿವರಣೆ ಕೊಡೋಕೆ ನಿಮಗೇ ಅವಕಾಶ ಕೊಡುವೆ, ಲಾರ್ಡ್ ಕೆಲಿಬ್ರೀಂಬೋರ್.
ಮೊದಲು ದೊಡ್ಡ ಮನುಷ್ಯರು, ಈಗ ನಕ್ಷತ್ರಗಳು.
ನಿದ್ದೆ ಮಾಡಬೇಕಾದ ಕಣ್ಣುಗಳು ತೆರೆದಿವೆ.
ಒಂದು ರೀತಿ...
ಯಾವುದನ್ನೋ ನೋಡುತ್ತಿರುವ ಹಾಗೆ.
ಏನನ್ನ ನೋಡುವ ಹಾಗೆ?
ನಿನಗೆ ಸಂಬಂಧಪಡದ ವಿಷಯದ ಬಗ್ಗೆ ಮಾತಾಡಿದ್ರೆ ಬೈಸಿಕೊಳ್ತೀಯ.
ಏನದು? ಅಲ್ಲಿ ನಿಮಗೇನು ಕಾಣಿಸ್ತಿದೆ?
ಎಲೀನರ್ ಬ್ರಾಂಡಿಫುಟ್, ನಿಮ್ಮಪ್ಪನ ಮೂಗಿನ ಹಾಗೆ
ಯಾವಾಗ್ಲೂ ತೊಂದರೆಯೊಳಗೆ ತೂರಿಸ್ತೀಯ,
ಹಾರ್ಫೂಟ್ ಆಗಿ ಹುಟ್ಟಿ ಸಹ ನಿನಗೆ ತುಂಬಾ ಕುತೂಹಲ ಮತ್ತು ಎಲ್ಲದಕ್ಕೂ ತಲೆ ಹಾಕ್ತೀಯ.
ನೀನೇನಾದ್ರೂ ಅರ್ಧ ಅಳಿಲುವಿನ ವಂಶದವಳಾ ಏನು?
ಸಾಡೊಕ್. ಸಾಡೊಕ್, ದಯವಿಟ್ಟು.
ಹೇಳಿ.
ಆಕಾಶ ವಿಚಿತ್ರವಾಗಿದೆ.
ವಿಚಿತ್ರ..
ವಿಚಿತ್ರ ಅಂದ್ರೆ?
ನೋರಿ! ನಿನ್ನ ಹತ್ತಿರ ಆ ಚರಬಿ ಇದೆಯಾ?
ಬಂದೆ.
ಹೋರ್ಡರ್ನಿನ ಜನರ ಬಗ್ಗೆ ನಿನಗೆಷ್ಟು ಗೊತ್ತಿದೆ?
ತುಂಬಾ ಚೆನ್ನಾಗಿ, ಅನ್ನಬಹುದು. ನಾನಲ್ಲೇ ಹುಟ್ಟಿದ್ದು.
ಯಾಕೆ?
ಮಾರ್ಗೋಥಿನ ವಿಷಯದಲ್ಲಿ ಹೋರ್ಡರ್ನಿನ ಜನರ ನಿಯತ್ತು
ತುಂಬಾ ಗಟ್ಟಿಯಾದದ್ದು ಅಂತ ಮಾತಿದೆ.
ಏನು ಹೇಳಿದೆ?
ಸತ್ಯವನ್ನೇ.
ನನ್ನ ಸ್ನೇಹಿತರ ಬಗ್ಗೆ ಮಾತಾಡ್ತಾ ಇದ್ದೀಯ.
ಹತ್ತಿರದವರು, ನನಗವರು ಗೊತ್ತು. ಒಳ್ಳೆ ಜನ ಅವರು.
ಅದಕ್ಕೇ ನಾನಿಲ್ಲಿ ನಿನ್ನ ಜೊತೆ ಇರೋದು.
ವಾಚ್ ವಾರ್ಡನ್ ಬದಲಾಗಿ.
ಬ್ರೊನ್ವಿನ್.
ಈ ನೆಲದಲ್ಲಿ ನಾನಿದ್ದಷ್ಟು ಕಾಲ ನನಗೆ ಗೊತ್ತಿರುವ ಒಳ್ಳೆ ಸ್ಪರ್ಶ ಅಂದ್ರೆ ನೀನೇ.
ಹೋರ್ಡರ್ನ್.
ಸೌತ್ ಲ್ಯಾಂಡ್ಸ್
ಮಿಡ್ಲ್-ಅರ್ಥ್
ದಿ ಸಂಡರಿಂಗ್ ಸೀಸ್
ಹಡಗು ಯಾಕೆ ತೇಲುತ್ತೆ, ಆದರೆ ಕಲ್ಲಿಗೆ ಯಾಕಾಗಲ್ಲ ಅಂತ ಗೊತ್ತಾ?
ಗಲಾಡ್ರಿಯಲ್.
ನಿನ್ನ ಕೈ ಕೊಡು.
ಆದರೆ ಕೆಲವು ಸಲ ಬೆಳಕು ಆಕಾಶದಲ್ಲಿ ಹೊಳೆಯುವಷ್ಟೇ ಪ್ರಖರವಾಗಿ
ನೀರಿನ ಮೇಲೂ ಪ್ರತಿಬಿಂಬಿಸುತ್ತದೆ.
ಯಾವ ಬೆಳಕನ್ನ ಅನುಸರಿಸಬೇಕು ಅಂತ ಹೇಗೆ ಗೊತ್ತಾಗುತ್ತೆ?
ಕೆಲವೊಮ್ಮೆ ಕತ್ತಲನ್ನು ಮುಟ್ಟುವವರೆಗೂ
ತಿಳಿಯೋಕಾಗಲ್ಲ.
ಗಲಾಡ್ರಿಯಲ್!
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ